**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2023. június 21-i ülésére)

## TÁRGY: KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA TÁRGYALÁSOS ELJÁRÁS KERETÉBEN

Kiskőrös Város Képviselő-testülete a 65/2022. számú határozatával a „Kiskőrösi Rónaszéki Fürdő” átfogó fejlesztésével érintett területeket - Kiskőrös 2724, 2723, 2712/12, 2725/4, 2725/5, 2725/6, 2725/2, 2725/3 és a 0559 hrsz-ú ingatlanokat - , kiemelt fejlesztési területté nyilvánította, beruházás megvalósítása miatt.

A fejlesztéssel érintett ingatlanok egy területfelhasználási egységbe kerültek. A területfelhasználás módosításával új beépítésre szánt terület kijelölése történt, illetve a fejlesztési terület érinti az Országos Ökológiai Hálózat magterületét. A Kiskunsági Nemzeti Park Igazgatóság az Agrárminisztérium jóváhagyásával új magterületek (0409/35, 0363/6, 0249/52, 0249/53, 0249/54 hrsz.) kijelölését írta elő. A kieső biológiai aktivitásérték pótlássára, korlátozott használatú mezőgazdasági terület kijelölése (0560/65,67-76, 0560/79 hrsz.) történt.

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 68. § (1) bekezdés a) pontjának ba) alpontja alapján a módosítás, egyszerűsített eljárás keretében került lefolytatásra.

A Bács-Kiskun Vármegyei Kormányhivatal Állami Főépítészének BK/AFI/ 312-29/2023. számú záró szakmai véleménye egyetértő, a módosítást jogszerűnek ítélte meg és javasolja annak képviselő-testület általi elfogadását.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2023. június 13.**

 **Domonyi László s.k.,**

 **polgármester**

**HATÁROZAT-TERVEZET**

A Képviselő-testület a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 68. § (1) bekezdés a) pontjának ba) alpontja alapján beruházás megvalósítása miatt kiemelt fejlesztési területté nyilvánított Kiskőrösi Rónaszéki Fürdő Kiskőrös 2724, 2723, 2712/12, 2725/4, 2725/5, 2725/6, 2725/2, 2725/3 és a 0559 hrsz-ú ingatlanokkal érintett területek módosításának eredményeképpen a hatályos Településszerkezeti Tervet a határozat-tervezet 1. számú melléklete szerinti tervezési terület tartalmával, valamint a 2. számú melléklet szerinti településszerkezeti tervi leírással módosítja.

**Felelős:** polgármester

**Határidő:** azonnal, továbbításra 15 nap